《径山道中次韵答周长官兼赠苏寺丞》
宋代·苏轼

年来战纷华，渐觉夫子胜。
欲求五亩宅，洒扫乐清净。
学道恨日浅，问禅惭听莹。
聊为山水行，遂此麋鹿性。
独游吾未果，觅伴谁复听。
吾宗古遗直，穷达付前定。
餔糟醉方熟，洒面呼不醒。
奈何效燕蝠，屡欲争晨暝。
不如従我游，高论发犀柄。
溪南渡横木，山寺称小径。
（太平寺，俗号小径山。
）幽寻自兹始，归路微月映。
南望功臣山，云外盘飞磴。
三更渡锦水，再宿留石镜。
缅怀周与李，能作洛生咏。
明朝二子至，诗律严号令。
篮舆置纸笔，得句轻千乘。
玲珑苦奇秀，名实巧相称。
九仙更幽绝，笑语千山应。
空岩侧破瓮，飞流洒浮磬。
山前见?亦，候吏铙鼓竞。
我生本艰奇，尘土满釜甑。
山禽与野兽，知我久蹭蹬。
笑谓候吏还，御虎吾有命。
径山虽云远，行李稍可并。
颇讶王子猷，忽起山阴兴。
但报菊花开，吾当理归榜。

作者简介：苏轼，（1037年1月8日-1101年8月24日）字子瞻、和仲，号铁冠道人、东坡居士，世称苏东坡、苏仙，汉族，眉州眉山（四川省眉山市）人，祖籍河北栾城，北宋著名文学家、书法家、画家，历史治水名人。苏轼是北宋中期文坛领袖，在诗、词、散文、书、画等方面取得很高成就。文纵横恣肆；诗题材广阔，清新豪健，善用夸张比喻，独具风格，与黄庭坚并称“苏黄”；词开豪放一派，与辛弃疾同是豪放派代表，并称“苏辛”；散文著述宏富，豪放自如，与欧阳修并称“欧苏”，为“唐宋八大家”之一。苏轼善书，“宋四家”之一；擅长文人画，尤擅墨竹、怪石、枯木等。与韩愈、柳宗元和欧阳修合称“千古文章四大家”。作品有《东坡七集》《东坡易传》《东坡乐府》《潇湘竹石图卷》《古木怪石图卷》等。